CELEX: 32002R0623
Language: lt
Date: 2002-04-11 00:00:00
Title: 2002 m. balandžio 11 d. Komisijos reglamentas (EB) Nr. 623/2002, iš dalies keičiantis Reglamentą (EB) Nr. 2550/2001 dėl vietovių, kurioms gali būti skiriamos priemokos už ožkas

Svarbus teisinis pranešimas

|

32002R0623

Oficialusis leidinys L 095 , 12/04/2002 p. 0012 - 0013

		Komisijos reglamentas (EB) Nr. 623/20022002 m. balandžio 11 d.iš dalies keičiantis Reglamentą (EB) Nr. 2550/2001 dėl vietovių, kurioms gali būti skiriamos priemokos už ožkasEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2001 m. gruodžio 19 d. Tarybos reglamentą (EB) Nr. 2529/2001 dėl bendro avienos ir ožkienos rinkos organizavimo [1], ypač į jo 4 straipsnio 2 dalį,kadangi:(1) 2001 m. gruodžio 21 d. Komisijos reglamento (EB) Nr. 2550/2001, nustatančio išsamias Reglamento (EB) Nr. 2529/2001 dėl bendro avienos ir ožkienos rinkos organizavimo priemokų schemų taikymo taisykles ir iš dalies keičiančio Reglamentą (EB) Nr. 2419/2001 [2], I priede su pakeitimais, padarytais Reglamentu (EB) Nr. 263/2002 [3], yra išvardytos vietovės, turinčios teisę į priemoką už ožkienos produkciją. Tolesnis tikrinimas parodė, kad geografinių vietovių sąrašą reikėtų atnaujinti. Nustatyta, kad Reglamento (EB) Nr. 2529/2001 4 straipsnio 2 dalyje nustatytus kriterijus atitinka Vokietijos kalnuotos vietovės, kaip apibrėžta 1999 m. gegužės 17 d. Tarybos reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai ir iš dalies keičiančio bei panaikinančio tam tikrus reglamentus [4], 18 straipsnyje.(2) Šiame reglamente nustatytos priemonės atitinka Avių ir ožkų vadybos komiteto nuomonę,PRIĖMĖ ŠĮ REGLAMENTĄ:1 straipsnisReglamento (EB) Nr. 2550/2001 I priedas keičiamas šio reglamento priedu.2 straipsnisŠis reglamentas įsigalioja trečią dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2002 m. balandžio 11 d.Komisijos varduFranz FischlerKomisijos narys[1] OL L 341, 2001 12 22, p. 3.[2] OL L 341, 2001 12 22, p. 105.[3] OL L 43, 2002 2 14, p. 9.[4] OL L 160, 1999 6 26, p. 80.--------------------------------------------------PRIEDAS"I PRIEDASVIETOVĖS, KURIOMS GALI BŪTI SKIRIAMOS PRIEMOKOS Už OžKAS1. Prancūzija: Korsika ir visos kalnuotos vietovės, apibrėžtos Reglamento (EB) Nr. 1257/1999 18 straipsnyje, esantys už šio regiono ribų.2. Graikija: visa šalis.3. Italija: Lacijus, Abrucis, Molizė, Kampanija, Apulija, Bazilikata, Kalabrija, Sicilija bei Sardinija ir visos kalnuotos vietovės, apibrėžtos Reglamento (EB) Nr. 1257/1999 18 straipsnyje, esantys už šių regionų ribų.4. Ispanija: autonominiai Andalūzijos, Aragono, Balearų salų, Kastilijos-La Manšos, Kastilijos-Leono, Katalonijos, Ekstremaduros, Galicijos (išskyrus Korunijos ir Lugo provincijas), Madrido, Murcijos, La Riochos, Comunidad Valenciana ir Kanarų salų regionai bei visos kalnuotos vietovės, apibrėžtos Reglamento (EB) Nr. 1257/1999 18 straipsnyje, esančios už šių regionų ribų.5. Portugalija: visa šalis, išskyrus Azorus.6. Austrija: visos Reglamento (EB) Nr. 1257/1999 18 straipsnyje apibrėžtos kalnuotos vietovės.7. Vokietija: visos Reglamento (EB) Nr. 1257/1999 18 straipsnyje apibrėžtos klanuotos vietovės."--------------------------------------------------